CELEX: 32012D0737
Language: mt
Date: 2012-11-27 00:00:00
Title: 2012/737/UE: Deċiżjoni ta’ Implimentazzjoni tal-Kummissjoni tas- 27 ta’ Novembru 2012 li temenda l-Annessi I u II tad-Direttiva tal-Kunsill 82/894/KEE dwar in-notifika ta’ mard tal-annimali fil-Komunità (notifikata bid-dokument numru C(2012) 8518)  Test b’relevanza għaż-ŻEE

29.11.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 329/19
               
            DEĊIŻJONI TA’ IMPLIMENTAZZJONI TAL-KUMMISSJONI
      tas-27 ta’ Novembru 2012
      li temenda l-Annessi I u II tad-Direttiva tal-Kunsill 82/894/KEE dwar in-notifika ta’ mard tal-annimali fil-Komunità
      (notifikata bid-dokument numru C(2012) 8518)
      (Test b’relevanza għaż-ŻEE)
      (2012/737/UE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva tal-Kunsill 82/894/KEE tal-21 ta’ Diċembru 1982 dwar in-notifika ta’ mard tal-annimali fil-Komunità (1), u b’mod partikolari l-ewwel u t-tieni inċiż tal-Artikolu 5(2) tagħha,
      Billi:
      
                  (1)
               
               
                  Id-Direttiva 82/894/KEE dwar in-notifika ta’ mard tal-annimali fl-Unjoni tistipula l-kriterji għan-notifika ta’ dak il-mard tal-annimali li l-okkorrenza tiegħu għandha tiġi notifikata mill-Istat Membru milqut lill-Kummissjoni u lill-Istati Membri l-oħra.
               
            
                  (2)
               
               
                  L-Anness I tad-Direttiva 82/894/KEE li telenka l-mard li l-okkorrenza tagħhom għandha tiġi nnotifikata lill-Kummissjoni u lill-Istati Membri l-oħra, jinkludi l-enċefalomjelite ekwina, fost il-mard li jaffettwa l-annimali terrestri, mingħajr ma jagħmel distinzjoni bejn it-tipi differenti tagħha. Għall-fini ta’ ċarezza u sabiex tiġi provduta informazzjoni prezzjuża li hija importanti għas-saħħa tal-annimali jew għas-saħħa pubblika dwar l-aġent patoġenu kawżali, it-tipi differenti ta’ enċefalomjelite ekwina għandhom jiġu elenkati f’dan l-Anness b’mod espliċitu.
               
            
                  (3)
               
               
                  Barra minn hekk, il-mard tar-rabja, l-antraċe, it-tuberkulożi bovina, il-bruċellożi bovina, il-lewkożi enzootika bovina u l-bruċellożi ovina u kaprina inqered b’mod estensiv mill-maġġoranza tal-Istati Membri. Bħala riżultat, it-tifqigħat tagħhom saru inqas frekwenti f’żoni kbar tal-Unjoni. Minn issa ‘l quddiem, it-tifqigħat għandhom jiġu nnotifikati lill-Kummissjoni u lill-Istati Membri l-oħra. Għalhekk huwa meħtieġ li dan il-mard jiġi miżjud fl-Anness I.
               
            
                  (4)
               
               
                  Sabiex jiġi evitat il-piż amministrattiv, f’ċerti ċirkostanzi huwa xieraq li wieħed jirrikjedi notifiki kull ġimgħa ta’ tifqigħat primarji u notifiki kull xahar ta’ tifqigħat sekondarji tal-mard imsemmi hawn fuq.
               
            
                  (5)
               
               
                  Ċerti Stati Membri u reġjuni tagħhom għadhom ma kisbux l-istatus uffiċjali li huma ħielsa minn mard mhux eżotiku bħat-tuberkolożi bovina, il-bruċellożi bovina, il-lewkożi enzootika bovina jew il-bruċellożi ovina u kaprina, kif irregolat mid-Direttiva tal-Kunsill 64/432/KEE tas-26 ta’ Ġunju 1964 dwar il-problemi tas-saħħa tal-annimali li jaffettwaw il-kummerċ ta’ annimali bovini u suwini fil-Komunità (2) u d-Direttiva tal-Kunsill 91/68/KEE tat-28 ta’ Jannar 1991 dwar il-kundizzjonijiet tas-saħħa tal-annimali li jirregolaw il-kummerċ intra-Komunitarju tan-nagħaġ u tal-mogħoż (3). Sabiex tiġi evitata kwantità mhux proporzjonata ta’ notifiki, ma għandux jiġi rikjest li jiġu nnotifikati t-tifqigħat tal-mard imsemmi hawn fuq fl-Istati Membri mhux ħielsa jew ir-reġjuni tagħhom.
               
            
                  (6)
               
               
                  Fil-ġejjieni, in-notifiki lill-Kummissjoni u lis-Sistema Dinjija ta’ Informazzjoni dwar is-Saħħa tal-Annimali tal-Organizzazzjoni Dinjija għas-Saħħa tal-Annimali (aktar ‘il quddiem “OIE”) li jikkonċernaw il-mard tal-annimali se jiddaħħlu f’sistema waħda (is-Sistema ta’ Informazzjoni dwar il-Mard tal-Annimali - ADIS). Għalhekk huwa xieraq, fejn possibbli, li fl-Anness I tad-Direttiva 82/894/KEE tintuża l-istess terminoloġija bħal dik li tintuża mill-OIE.
               
            
                  (7)
               
               
                  Hija diġà stabbilita sistema onlajn ta’ rappurtaġġ għall-okkorrenza tal-influwenza avjarja b’patoġeniċità baxxa fl-għasafar selvaġġi. Għalhekk huwa xieraq li wieħed jindika b’mod espliċitu li fir-rigward tal-influwenza avjarja, it-tifqigħat tal-influwenza avjarja b’patoġeniċità għolja għandhom jiġu nnotifikati għat-tjur, l-għasafar fil-gaġeġ u l-għasafar selvaġġi, filwaqt li t-tifqigħat tal-influwenza avjarja b’patoġeniċità baxxa għandhom jiġu nnotifikati biss għat-tjur u l-għasafar fil-gaġeġ.
               
            
                  (8)
               
               
                  Is-Sindromu Ulċerativ Epiżotiku tneħħa mil-lista tal-mard eżotiku stabbilita fil-Parti II tal-Anness IV tad-Direttiva tal-Kunsill 2006/88/KE tal-24 ta’ Ottubru 2006 dwar il-ħtiġijiet tas-saħħa tal-annimali għall-annimali tal-akkwakultura u l-prodotti tagħhom, u dwar il-prevenzjoni u l-kontroll ta’ ċertu mard f’annimali akkwatiċi (4) permezz tad-Direttiva tal-Kummissjoni 2012/31/UE tal-25 ta’ Ottubru 2012 li temenda l-Anness IV tad-Direttva ta’ Implimentazzjoni tal-Kunsill 2006/88/KE fir-rigward tal-lista tal-ispeċijiet tal-ħut li huma suxxettibbli għas-Settiċemija Emorraġika Virali u t-tħassir tal-entrata għas-Sindromu Ulċerativ Epiżotiku (5). Għalhekk, il-marda għandha titħassar ukoll mill-Anness I tad-Direttiva 82/894/KEE.
               
            
                  (9)
               
               
                  L-Annessi I u II tad-Deċiżjoni 82/894/KEE għandhom għalhekk jiġu emendati skont dan.
               
            
                  (10)
               
               
                  Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
               
            ADOTTAT DIN ID-DEĊIŻJONI:
      Artikolu 1
      L-Annessi I u II tad-Direttiva 82/894/KEE huma b’dan emendati b’konformità mal-Anness ta’ din id-Deċiżjoni.
      Artikolu 2
      Din id-Deċiżjoni għandha tapplika mill-1 ta’ Jannar 2013.
      Artikolu 3
      Din id-Deċiżjoni hi indirizzata lill-Istati Membri.
      
         Magħmul fi Brussell, is-27 ta’ Novembru 2012.
         
            
               Għall-Kummissjoni
            
            Maroš ŠEFČOVIČ
            
               Viċi President
            
         
      
      
         (1)  ĠU L 378, 31.12.1982, p. 58.
      
         (2)  ĠU 121, 29.7.1964, p. 1977/64.
      
         (3)  ĠU L 46, 19.2.1991, p. 19.
      
         (4)  ĠU L 328, 24.11.2006, p. 14.
      
         (5)  ĠU L 297, 26.10.2012, p. 26.
      
         ANNESS
         L-Annessi I u II tad-Direttiva 82/894/KEE qed jiġu emendati kif ġej:
         
                     (1)
                  
                  
                     L-Anness I huwa sostitwit b’dan li ġej:
                     
                        “ANNESS I
                        
                           Mard li għandu jiġu notifikat
                        
                        A.   Mard tal-annimali terrestri
                        
                        
                                     
                                 
                                 
                                    Lista A.1:
                                    
                                                —
                                             
                                             
                                                Il-marda Afrikana taż-żwiemel
                                             
                                          
                                                —
                                             
                                             
                                                Id-deni Afrikan tal-ħnieżer
                                             
                                          
                                                —
                                             
                                             
                                                L-Antraċe
                                             
                                          
                                                —
                                             
                                             
                                                L-influwenza avjarja (b’patoġeniċità għolja fit-tjur, l-għasafar fil-gaġeġ u l-għasafar selvaġġi u b’patoġeniċità baxxa fit-tjur u l-għasafar fil-gaġeġ)
                                             
                                          
                                                —
                                             
                                             
                                                Il-Bluetongue
                                             
                                          
                                                —
                                             
                                             
                                                L-enċefalopatija sponġiforma bovina
                                             
                                          
                                                —
                                             
                                             
                                                Id-deni klassiku tal-ħnieżer
                                             
                                          
                                                —
                                             
                                             
                                                Il-plewropnewmonite bovina kontaġjuża
                                             
                                          
                                                —
                                             
                                             
                                                Id-Dourine
                                             
                                          
                                                —
                                             
                                             
                                                L-enċefalomjelite ekwina tat-tipi li ġejjin:
                                                
                                                            —
                                                         
                                                         
                                                            L-enċefalomjelite ekwina tal-Lvant;
                                                         
                                                      
                                                            —
                                                         
                                                         
                                                            L-enċefalomjelite Ġappuniża;
                                                         
                                                      
                                                            —
                                                         
                                                         
                                                            L-enċefalomjelite ekwina Venezweljana;
                                                         
                                                      
                                                            —
                                                         
                                                         
                                                            Id-deni tal-Punent tan-Nil;
                                                         
                                                      
                                                            —
                                                         
                                                         
                                                            L-enċefalomjelite ekwina tal-Punent.
                                                         
                                                      
                                          
                                                —
                                             
                                             
                                                L-anemija ekwina infettiva
                                             
                                          
                                                —
                                             
                                             
                                                Il-marda tal-ilsien u d-dwiefer
                                             
                                          
                                                —
                                             
                                             
                                                Il-Glanders
                                             
                                          
                                                —
                                             
                                             
                                                Il-marda tal-infafet fil-ġilda
                                             
                                          
                                                —
                                             
                                             
                                                Il-marda ta’ Newcastle
                                             
                                          
                                                —
                                             
                                             
                                                Il-pesta tal-annimali ruminanti żgħar
                                             
                                          
                                                —
                                             
                                             
                                                L-infezzjoni bil-vajrus tar-Rabja
                                             
                                          
                                                —
                                             
                                             
                                                Id-deni tar-Rift Valley
                                             
                                          
                                                —
                                             
                                             
                                                Ir-Rinderpest
                                             
                                          
                                                —
                                             
                                             
                                                Il-ġidri tan-nagħaġ u l-mogħoż
                                             
                                          
                                                —
                                             
                                             
                                                L-impestazzjoni tal-koleotteru tal-ġabsala (Aethina tumida)
                                             
                                          
                                                —
                                             
                                             
                                                il-marda vesikulari tal-ħnieżer
                                             
                                          
                                                —
                                             
                                             
                                                L-impestazzjoni tat-Tropilaelaps fuq in-naħal tal-għasel
                                             
                                          
                                                —
                                             
                                             
                                                L-istomatite vesikulari
                                             
                                          
                              
                                     
                                 
                                 
                                    Lista A.2:
                                    
                                                —
                                             
                                             
                                                Il-bruċellożi bovina
                                             
                                          
                                                —
                                             
                                             
                                                It-tuberkulożi bovina
                                             
                                          
                                                —
                                             
                                             
                                                Il-lewkożi enżootika bovina
                                             
                                          
                                                —
                                             
                                             
                                                Il-bruċellożi kaprina u ovina (għajr il-Brucella ovis)
                                             
                                          
                              B.   Mard tal-annimali tal-akkwakultura
                        
                        
                                    —
                                 
                                 
                                    In-nekrosi ematopojetika epiżootika
                                 
                              
                                    —
                                 
                                 
                                    In-nekrożi ematopojetika infettiva
                                 
                              
                                    —
                                 
                                 
                                    L-anemija infettiva tas-salamun
                                 
                              
                                    —
                                 
                                 
                                    L-infezzjoni mill-Perkinsus marinus
                                    
                                 
                              
                                    —
                                 
                                 
                                    L-infezzjoni mill-Mikrocytos mackini
                                    
                                 
                              
                                    —
                                 
                                 
                                    L-infezzjoni mill-Marteilia refringens
                                    
                                 
                              
                                    —
                                 
                                 
                                    L-infezzjoni mill-Bonamia ostreae
                                    
                                 
                              
                                    —
                                 
                                 
                                    L-infezzjoni mill-Bonamia exitiosa
                                    
                                 
                              
                                    —
                                 
                                 
                                    Il-marda virali tal-erpete tal-koi
                                 
                              
                                    —
                                 
                                 
                                    Is-sindromu Taura
                                 
                              
                                    —
                                 
                                 
                                    Is-settiċimija emorraġika virali
                                 
                              
                                    —
                                 
                                 
                                    Il-marda tal-ponot bojod
                                 
                              
                                    —
                                 
                                 
                                    Il-marda Yellowhead”
                                 
                              
                  
               
                     (2)
                  
                  
                     L-Anness II huwa emendat kif ġej:
                     
                                 (a)
                              
                              
                                 Il-punt C jiġi sostitwit b’dan li ġej:
                                 
                                             “C.
                                          
                                          
                                             Fil-każ ta’ mard tal-annimali terrestri msemmija fil-lista A.2 tal-Anness I:
                                             
                                                         —
                                                      
                                                      
                                                         Il-konferma ta’ kull tifqigħa, infezzjoni jew preżenza tal-aġent tal-marda f’merħla kif stipulat fl-Annessi minn A sa D tad-Direttiva 64/432/KEE jew fuq azjenda kif stipulat fl-Anness A tad-Direttiva tal-Kunsill 91/68/KEE (*), jew l-irtirar tal-istatus ta’ uffiċjalment ħielsa minn kwalunkwe merħla jew azjenda bħal din wara investigazzjoni fil-laboratorju jew investigazzjoni epidemjoloġika kif stipulat fl-Annessi minn A sa D tad-Direttiva 64/432/KEE jew fl-Anness A tad-Direttiva 91/68/KEE fi Stat Membru jew f’reġjun tiegħu li huwa uffiċjalment ħieles mill-mard b’mod konformi ma’ dawk id-Direttivi u mhux marbut b’mod epidemjoloġiku ma’ tifqigħa preċedenti, għandhom jiġu nnotifikati bħala tifqigħa primparja kif definit fl-Artikolu 2(d) u għandhom jiġu nnotifikati lill-Kummissjoni u lill-Istati Membri fi żmien ġimgħa.
                                                      
                                                   
                                                         —
                                                      
                                                      
                                                         Kwalunkwe konferma oħra ta’ tifqigħa, infezzjoni jew preżenza tal-aġent tal-marda jew irtirar tal-istatus ta’ uffiċjalment ħieles minn kull merħla jew azjenda minħabba l-investigazzjoni fil-laboratorju jew epidemjoloġika kif stipulat fl-Annessi minn A sa D tad-Direttiva 64/432/KEE jew fl-Anness A tad-Direttiva 91/68/KEE fi Stat Membru jew reġjun tiegħu li huwa uffiċjalment ħieles mill-marda b’mod konformi ma’ dawk id-Direttivi għandhom jiġu nnotifikati bħala tifqigħat sekondarji, skont l-Artikolu 4(1) ta’ din id-Direttiva.
                                                      
                                                   
                                                         —
                                                      
                                                      
                                                         It-tifqigħat sekondarji għandhom jiġu nnotifikati lill-Kummissjoni u lill-Istati Membri kull xahar.
                                                      
                                                   
                                                         —
                                                      
                                                      
                                                         Fil-każ tat-tuberkolożi bovina, il-bruċellożi bovina u l-bruċellożi ovina u kaprina, l-isem tal-ispeċi tal-patoġenu għandu jiġi inkluż ukoll fin-notifika meta jkun magħruf.
                                                      
                                                   
                                       
                                    (*)  ĠU L 46, 19.2.1991, p. 19.”"
						
                              
                           
                                 (b)
                              
                              
                                 Il-punt li ġej huwa miżjud:
                                 
                                             “D.
                                          
                                          
                                             Fil-każ ta’ mard tal-annimali tal-akkwakultura msemmija fil-punt B tal-Anness I,:
                                             
                                                         —
                                                      
                                                      
                                                         il-konferma ta’ kwalunkwe tifqigħa ta’ mard eżotiku u ta’ tifqigħat ta’ mard mhux eżotiku fi Stati Membri, żoni jew kompartimenti li qabel kienu ħielsa mill-mard kif definit fid-Direttiva tal-Kunsill 2006/88/KEE (**) għandha tiġi nnotifikata bħala tifqigħa primarja.
                                                      
                                                   
                                                         —
                                                      
                                                      
                                                         Tifqigħat oħra għajr dawk imsemmija fl-ewwel inċiż għandhom jiġu nnotifikati bħala tifqigħat sekondarji skont l-Artikolu 4(1) ta’ din id-Direttiva.
                                                      
                                                   
                                                         —
                                                      
                                                      
                                                         It-tifqigħat sekondarji għandhom jiġu nnotifikati lill-Kummissjoni u lill-Istati Membri kull xahar. L-isem u d-deskrizzjoni taż-żona jew tal-kompartiment għandhom jiġu inkluzi fin-notifika wkoll.
                                                      
                                                   
                                       
                                    (**)  ĠU L 328, 24.11.2006, p. 14.”"